bg bg bg bg ru bg ru ru bg bg bg bg bg bg bg hbs_cyr ru ru bg ru bg bg fr hbs_cyr ru ru bg bg bg bg ru bg bg bg bg en bg bg en bg bg en ru bg en bg bg bg en bg bg bg bg bg bg bg bg bg bg bg bg bg uk bg hbs_cyr ru ru bg bg bg uk ru ru ru ru sl bg bg bg bg bg
Акнето е комплексен кожен проблем | Dermatolog-ivanova.bg
Розацея,свръхчувствителна и склонна към зачервяване кожа на лицето
Дерматохирургия и профилактика на кожен рак
Гъбични инфекции на кожата,ноктите и косата
Кожни заболявания в старческа възраст
Псориазис – въпроси и практически съвети
0899 46 89 45 dr.ivanovabg@gmail.com Работи с НЗОК
За менД-р Иванова съветваЛечениеКонтакти
0899 46 89 45
Събота - Неделя:  Почивни дни
Начало Лечение Акнето е комплексен кожен проблем
Акнето е комплексен кожен проблем
Акнето е сред най-разпространените кожни оплаквания при подрастващите.Засяга главно лицето и горната част на тялото,което съответства на по-големия брой мастни жлези в тези области.Акнето се проявява преди или по време на пубертета като в малък брой случаи причината е хормонален дисбаланс,но по-често хормоналните нива са в границите на нормата.Протича с различна тежест с периоди на затихване и влошаване,но обикновено отзвучава около двадесет годишна възраст.Появата на акне след тази възраст налага изключване на ендокринни заболявания,прием на определени медикаменти,анаболни стероиди,протеини,работа с химикали,употреба на неподходяща козметика и др.
Съвет:Не очаквайте спонтанно излекуване, а се обърнете за помощ към дерматолог !
Лечението постига добри резултати
Положителният ефект от лечението зависи от възрастта и пола,тежестта на акнето,факторите на външната среда и индивидуалните различия на организма.Всички тези фактори налагат индивидуални схеми за лечение,които Вашият дерматолог ще назначи и проследява във времето.Не се отчайвайте!По време на един активен период на влошаване на акнето, медикаментите действат по-бавно от очакваното.В този момент не прибягвайте до самолечение с лекарства,отпускани без рецепта.Най-често те нямат лечебно действие.
Ранното лечение е важно
Правилният избор на медикамент и ранното започване на лечението са от изключително значение за постигане на контрол над заболяването и предотвратяване на загрозяващи белези,които трудно се отстраняват впоследствие.
Много родители са на мнение,че гримовете влошават акнето.Това е вярно единствено когато гримовете съдържат съставки с комедогенно действие т.е. стимулират образуването на “черни точки”.Вашият дерматолог ще препоръча подходящи козметични средства едновременно с маскиращ и лечебен ефект.
Как да се почиства кожата с акне?
Най-добре е да се използват специални формули без сапун,с подходящо рН и състав.
Козметичните процедури за почистване на лице следва да се избягват в период на влошаване на акнето и да се извършват желателно под лекарски контрол.Никога да не се разчесват и изстискват възпалените участъци!
Козметични процедури при акне:
Химически пилинг  - модерна и достъпна медицинска процедура повлияваща трайно и видимо проблемната акнеична кожа,състояща се в серийно прилагане на разтвори на алфа-хидрокси киселини/АХА/ .Процедурата се извършва само от дерматолог след предварителна подготовка на кожата. Благоприятните ефекти на химическия пилинг върху кожата включват:свиване на порите, намаляване на омазняването, премахване на повърхностни белези, изравняване на тена, изглаждане на кожния релеф, намаляване количеството на отворените комедони/черни точки/, потиска и блокира развитието на възпалителни обриви при акне/пъпки, дълбоки възли/. Процедурата може да се извършва целогодишно при стриктно спазване на указанията за фотозащита и грижи за кожата със съответните продукти след химически пилинг.
Съвет: Не очаквайте спонтанно излекуване, а се обърнете за помощ към дерматолог!
Ултразвукова терапия – апаратен метод осигуряващ по-дълбокото проникване на локални лекарствени форми/кремове,гелове,мази/ и по този начин повлияващ в дълбочина патологичните процеси/премахва възпалението и появата на гнойни обриви/ и последици/неестетични белези/ при акне. Провеждат се процедури с времетраене 10-15 мин.  в продължение на 10-20 дни.
Дарсонвализация – локален апаратен метод за въздействие върху кожата със стъклени електроди;при контакта им с кожата се образува ел.заряд стимулиращ кръвообращението и по този начин премахващ дълбоките,болезнени възпалителни уплътнения при акне. Продължителността на процедурата е 10 мин. ежедневно или през ден като се провеждат общо 15-20 сеанса.
Пароозониране – апаратен метод за козметично почистване и дезинфекция на кожата с акне,позволяващ по-лесно отстраняване на комедоните/черните точки/.Стимулира кръвообращението и има противовъзпалителен и тонизиращ кожата ефект.
Общи условия за ползване
Политика за използване на бисквитки
Събота - Неделя:  Почивни дни
Д-р ДИАНА ИВАНОВА - ДЕРМАТОЛОГ - ЧАСТЕН КАБИНЕТ
гр. Стара Загора, 6000
Телефон: 0899 468 945
© 2022 Dermatolog-ivanova.bg - Всички права запазени.
„Бисквитките“ ни помагат да предоставяме услугите си. С използването на услугите ни приемате, че можем да използваме „бисквитки“.